2019. május 29.

**KŐSZEG VÁROS ÖNKORMÁNYZATA**

Sajtóközlemény

FELÚJÍTÁSRA KERÜLT A kőszegi újvárosi és a kőszegfalvi óvoda

**Kőszeg Város Önkormányzata 2016. évben pályázatot nyújtott be a Terület- és Településfejlesztési Operatív Program keretén belül a TOP-1.4.1-15 azonosító számú, *„A foglalkoztatás és az életminőség javítása családbarát, munkába állást segítő intézmények, közszolgáltatások fejlesztése”* című pályázati felhívásra. A Nemzetgazdasági Minisztérium Regionális Fejlesztési Operatív Programok Irányító Hatósága 2017. május 01-jén értesítette Kőszeg Város Önkormányzatát, hogy a TOP-1.4.1-15-VS1-2016-00023 azonosító számon regisztrált, *„Gyermekellátási szolgáltatások fejlesztésének megvalósítása Kőszegen – Újvárosi és Kőszegfalvi óvoda”* című pályázatát 88,71 millió forint vissza nem térítendő, európai uniós támogatásban részesítette. A projekt a Széchenyi 2020 program keretében valósult meg.**

A projekt során az alábbi fejlesztések valósultak meg:

***Kőszegfalvi Óvoda***

A külső felújítási munkálatok során sor került 5 db homlokzati nyílászáró cseréjére, a meglévő homlokzati nyílászárók festésére, lábazati és homlokzati vakolat javítására, festésére, valamint az óvoda udvarán kerti szegéllyel kialakított kavicsfeltöltés készítésére.

A belső felújítási munkátok során sor került az épület teljes belső falfestésére, a beltéri ajtók festésére, a csővezetékek festésére, az óvodai csoportszoba lambéria burkolatának cseréjére, valamint a zárófödémre 20 cm vastagságban új hőszigetelés elhelyezésére.

Az intézmény épületvillamossági fejlesztésének keretében megvalósult a villámvédelem kiépítése, valamint az új fölgáz üzemű kazán működéséhez szükséges elektromos energiaellátás.

Az intézmény épületgépészeti fejlesztése során egy új kondenzációs gázkazán beszerzésére és beüzemelésére került sor.

Továbbá megvalósult az intézmény épületen kívüli akadálymentesítése.

***Újvárosi Óvoda***

Az intézmény épületen kívüli fejlesztésének legnagyobb részét az óvoda udvar rendezése, helyreállítása tette ki. Ezen kívül az udvaron elhelyezésre került egy gyermekjátékok elhelyezésére szolgáló fa szerkezetű tároló, 2 db mobil napernyő és egy kombinált játék. Az udvari kijáratot biztosító ajtó fölé előtető került.

A belső kivitelezési munkák során sor került az óvodai csoportszobák előtereinek padozat cseréjére, a gazdasági iroda padlóburkolatának cseréjére, az intézmény teljes belső falfestésére, a fa ajtók és a vezetékek festésére, radiátorburkolásra, valamint a csoportszobákon és a tornaszobán redőnyök felszerelésére. Minden óvodai csoportszobához tartozó előtérben új gyermeköltöző szekrények kerültek elhelyezésre, ezen kívül új tároló szekrények és íróasztalok kerültek beszerzésre.

Az épület-gépészeti és -villamossági fejlesztés során a gyermek WC-k és radiátorok, illetve lámpatestek cseréjére került sor.

Ezen kívül sor került a melegítő konyha részleges felújítására.

A projektben szereplő beruházást az Önkormányzat 2018. év szeptemberében indította el. A Kőszegfalvi Óvodát érintő beruházás műszaki átadás-átvételére 2019. január 03-án, az Újvárosi Óvodát érintő beruházás műszaki átadás-átvételére 2019. május 17-én került sor.

A pályázatban szereplő tevékenységek megvalósításával az Önkormányzat megteremtette az egészséges környezet és a hatékony nevelés infrastrukturális feltételeit, a minőségi szolgáltatásokhoz való – kirekesztés nélküli – hozzáférést.

A pályázatban elért célok hozzájárulnak a megyei fejlesztési elképzelések megvalósításához és mindezek által a 2014-2020-as operatív programok eredményes végrehajtásához.

A projektről bővebb információt a [www.koszeg.hu](http://www.koszeg.hu) oldalon olvashatnak.